પૌરાણિક પરંપરામાં તર્પણને અનેક ભાગોમાં વિભક્ત કરવામાં આવ્યું છે. જેમાં દેવ તર્પણ, ઋષિ તર્પણ, દિવ્ય પિતૃ તર્પણ, મનુષ્ય પિતૃ તર્પણ આદિનો સમાવેશ થાય છે. શ્રાદ્ધથી પિતૃઋણ ચૂકવી શકાય છે. પુરાણો મુજબ શ્રદ્ધાયુક્ત થઈને શ્રાદ્ધકર્મ કરવાથી પિતૃગણ જ તૃપ્ત નથી થતા, પણ બ્રહ્મા, ઈન્દ્ર, રુદ્ર, બંને અશ્વિની કુમાર, સૂર્ય, અગ્નિ, અષ્ટવસુ, વાયુ, વિશ્વેદેવ, ઋષિ, મનુષ્ય, પશુ-પક્ષી અને સરીસૃપ વગેરે સમસ્ત ભૂત પ્રાણી પણ તૃપ્ત થાય છે. સંતુષ્ટ થઈને પિતૃ મનુષ્યોને માટે આયુ, પુત્ર, યશ, સ્વર્ગ, કીર્તિ, પુષ્ટિ, બળ, વૈભવ, પશુ, સુખ, ધન અને ધાન્ય આપે છે.